"Setswana Puotlaleletso ya Ntlha (FAL)/P2 8 DBE/Ngwanaitseele 2019 NSC POTSO 2: BOGOSI KUPE – DPS Monyaise Buisa dinopolo tse di latelang, mme morago o arabe dipotso. 2.1 NOPOLO C Fa a tswa go phutha dipholo mo mosong a fitlhela rraagwe a dutse mo godimo ga mogoma a itshwere lehuma; a nta tsa bo kapa sebakanyana a ise a di atametse; mme gangwe le gape a gadima monnamogolo gore e re a gwetlha di atamele, ka mmu le ona o ne o simolola go kgomarela: balemi ba gabile go tshwara mongola, di sa tlhole di fulela go kgora. Letsatsi la 5 tlhatloga rraagwe a sa tsikinyege. Kgantele a di gapa a iketlile go botsa gore di tla golega leng. A tsamaya a betsa ditlhatsana ka thobane gore fa mmutla o ka tlola a otlolole letsogo, ba tle ba bone go digela mosoko. A potologa tlhofi ya mabele a badimo, a feta setlhatshana sa moretlwa, a … ga tlola wa motlhaba ka fa tlase ga nao tsa gagwe; e rile o batalatsa ditsebe 10 a otlolola letsogo mosimane yo o maroka. Ga re khuru! Fa lerole le apoga a latlha masutlha, a baya molamu mo tsebeng go o bolaya ka setšhana. Mo tikologong ya Phiritona go fitlha kwa merakeng ya mošate, go boa jaana ka dikgaga tse dintsho tsa Magogong kwa letsatsi le neng le okomela motshegare o mogolo wa sethoboloko, go se mosimane yo o tlhabakelwang 15 ke mpa mo go ena. A iteba kwa meriting: a ngotla dinao, a tsholetsa tlhogo. A utlwa gore fa pula e ka bo e dikile e sa senya bontle ka go na pele ga nako, go ka bo go setse molora. 2.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Matlhodi o tsalwa kwa ga … A Molefe. B Mogami. C Metsing. D Modimoeng. (1) 2.1.2 Ke mang yo o neng a tswa go phutha dipholo? (1) 2.1.3 Ditiragalokgolo tsa padi e, di diragalela kwa kae? (1) 2.1.4 Goreng Oshupile a ne a sa ratiwe mo Phiritona? (2) 2.1.5 Matlhodi o lemogile jang gore Oshupile o tlhokafetse? (2) 2.1.6 Ke ka ntlha ya eng Matlhodi a ne a batla gore Oshupile a bolokwe ka bonako? (2) 2.1.7 A o ka re Matlhodi o ne a rata Oshupile? Tshegetsa ka lebaka. (2) 2.1.8 Oshupile o swetse kwa nageng. A se ke ntlha kgotsa kakanyo? Tshegetsa ka lebaka. (2) Kwalololo e ileditswe Phetla"